Predkladacia správa

Vláda SR svojím uznesením č. 1154/2001 k "Prioritným úlohám vlády SR vyplývajúcim z Pravidelnej správy Európskej komisie o pripravenosti Slovenskej republiky na členstvo v Európskej únii z 13.11.2001" (ďalej len Prioritné úlohy) uložila podpredsedníčke vlády SR pre európsku integráciu predkladať raz mesačne na rokovanie vlády SR Monitor plnenia prioritných úloh. V súčasnosti sa sleduje plnenie 87 legislatívnych a 141 nelegislatívnych úloh.

Predkladaný materiál je ôsmym monitorom plnenia Prioritných úloh vlády SR na rok 2002. Prioritné úlohy na rok 2002 obsahujú okrem nových úloh aj úlohy prenesené z roku 2001 s upravenými termínmi realizácie. 

Predkladaný materiál obsahuje:
I.	Splnené úlohy 
A.	legislatívneho charakteru
B.	nelegislatívneho charakteru
II.	Úlohy legislatívneho charakteru, ktoré sa plnia v súlade s monitorovanými termínmi 
III.	Nesplnené úlohy 
A.	legislatívneho charakteru
B.	nelegislatívneho charakteru
IV. 	Úlohy legislatívneho charakteru, ktorých plnenie v súlade s našimi negociačnými záväzkami je ohrozené
A.	úlohy legislatívneho charakteru v omeškaní
B.	legislatívne normy v NR SR (nepodpísané prezidentom, neschválené v NR SR)

Ďalej predkladaný materiál obsahuje 2 tabuľkové prílohy:
-	Tabuľka č. 1: Monitor plnenia Prioritných úloh, na základe ktorého sa Prioritné úlohy monitorujú a sú zoradené podľa negociačných kapitol. Každá úloha má stanovené termíny jednotlivých etáp legislatívneho procesu (pre každú etapu je stanovený príslušný týždeň kalendárneho roka). Osobitne sú vyčlenené splnené úlohy, ktorých monitorovanie je ukončené.
-	Tabuľka č. 2, v ktorej sú uvedené minuloročné prioritné úlohy, t. j. za rok 2001 s termínmi realizácie v roku 2002, prípadne úlohy v štádiu plnenia. Tieto úlohy sa budú monitorovať až do záverečného štádia realizácie (nadobudnutie platnosti, resp. účinnosti, schválenie vládou SR, prípadne iné plnenie v závislosti od charakteru úlohy).

Vzhľadom na informatívny charakter predkladaného materiálu, v súlade so Smernicou na prípravu a predkladanie materiálov na rokovanie vlády Slovenskej republiky schválenou uznesením vlády SR č. 512/2001, nebol Monitor plnenia Prioritných úloh vlády SR predložený na medzirezortné pripomienkové konanie.

Súhrnný prehľad o plnení Prioritných úloh k 4. 12. 2002
| Legislatívne úlohy | Nelegislatívne úlohy
| Počet | % | Počet | %
Plánované | 60 | 100 | 84 | 100
Splnené | 57 | 95,0 | 74 | 88,1
Nesplnené | 3 | 5,0 | 10 | 11,9

Tabuľka uvádza informáciu len o úlohách, ktoré mali byť splnené v súlade s prijatým harmonogramom (t.j. mali nadobudnúť platnosť, resp. účinnosť alebo sa mali realizovať) k monitorovaciemu termínu 4. 12. 2002. 

Celková súhrnná tabuľka plnenia Prioritných úloh
| Legislatívne úlohy | Nelegislatívne úlohy
| Počet | % | Počet | %
Celkovo prioritné úlohy | 87 | 100,0 | 141 | 100,0
Z toho: terminované k 4.12.2002 | 60 | 69,0 | 84 | 59,6
Z toho: - splnené | 57 | 65,5 | 74 | 52,5
- nesplnené | 3 | 3,5 | 10 | 7,0
Celkovo zostáva splniť | 30 | 34,5 | 67 | 47,5